Tänane Lastepargi kampaaniaüritus oli igatpidi tore ja meeleolukas, meid endid kena kamp kohal ja parasjagu ka möödakäijaid, kellele ennast ja oma mõtteid tutvustada saime.    Kuna kätte on jõudnud  valimiste-eelne lõpusirge, siis on hästi tähtis, et kõik nimekirjas kandideerijad ja ka teised erakonna liikmed igal võimalusel üritustele välja tuleksid, ennast näitaksid ja inimestega suhtleksid. Täna see nii oli ja ka ilm soosis meie ettevõtmist.  Eriti suur tunnustus meie kahele pannkoogimeistile - Aivarile ja Aarele, nende usinale taignasegajale Margole ning ka moosi-röstsaia spetsialistile Maretile, kes tegid Lastepangi heast küpsetuslõhnast koduseks.  Pikk pai ka organisaator Kätlinile ja kõigile,  kes ühise asja heaks oma parima andsid!    Sellel nädalal on neljapäev, 8. oktoober debattiderohke. Kutsusn kõiki, kel vähegi aega, mulle alates kell 18.00 keskraamatukogu saali toeks , kust 2-tunnine debatt ka Pärnu raadios üle kantakse.  Ja nädala lõpetab meie kõige olulisem ja suurem, linnaelanikega kohtumisüritus Endlas, mille kohta saab infot lehest ja raadiost ning levitagem seda sõprade-tuttavate seas ka ise.